**Afdelingsbestyrelsesmøde i fAB, afd. 403 22.8.2019**

Til stede: Steen, Lene, Ove, Djordje (i stedet for Günes) og Mette

Fraværende: Günes

Referent: Mette

**Dagsorden**

1. Gennemgang af dagsorden
2. Nyt fra formanden
3. Drøftelse af fortsat tv-løsning fra Yousee
4. Gennemgang af garagekontrakt – hvis vi skal ændre tidspunktet fra 18 til 20 og fjerne udlån så skal kontrakten godkendes på afdelingsmødet.
5. Status på indeklimakort
6. Vaskeriregler – ændring af ordlyd
7. Opsamling fra sidst: *”Der er enighed i bestyrelsen om at bede Per hænge seddel i vaskerierne hvoraf det fremgår hvor man kan finde dagsordener og referater fra møder i afdelingsbestyrelsen.*
8. Opsamling fra sidst*: ”Fjernvarmerør: Hvad er der af nyt og hvad gør vi med projektet? Stadig ingen priser.”*
9. Bom-projekt. Forslaget skal gøres klart til afdelingsmødet
10. Opsamling fra sidst: *”Der er observeret arbejdsbiler på vores p-plads om aftenen/natten fra et rengøringsfirma. Firmaet har ikke umiddelbart adresse her. Steen vil bede Per om at undersøge hvem der ejer bilerne. Hvis de ikke tilhører en beboer, vil der blive sat seddel i forruden om at parkering er forbeholdt beboere.”*
11. Opsamling fra sidst: *”Husorden indeholder forældede begreber og den er derfor d.d. gennemgået på mødet. Så længe der er tale om opdatering af begreber og termer skal den ikke til afstemning på afdelingsmødet. Lene skriver rettelserne ind og sender til Steen som sender til VIBO ift. at få den lagt på hjemmesiden.”*
12. Gennemgang af vedtægter mhp. rettelser ift. om der skal ske ændringsforslag på afdelingsmødet.
13. Evt.

**Referat**

1. Gennemgang af dagsorden

*Der er ikke nogen der har noget til dagsordenen, der dermed er godkendt.*

2. Nyt fra formanden

*Bestyrelsen skal tage stilling til om vi vil fortsætte den nuværende containerordning hvor vi lejer containeren og betaler en del penge for at få den tømt eller om vi vil købe vores egen container og få den tømt væsentligt billigere end nu ELLER om vi helt vil droppe muligheden for at bruge containeren og i stedet stille til storskrald to gange årligt. Der er drøftet fordele og ulempe ved alle tre muligheder og bestyrelsen er enige om at den løsning der sikrer et højt serviceniveau for beboerne samtidig med at den på længere sigt er billigst er ved at indkøbe vores egen container. Beslutningen er truffet enstemmigt. Steen går videre med det til Per og VIBO.*

3. Tv-løsning fra Yousee.

*Tilbuddet fra Yousee er drøftet og der er enighed om at det er et godt tilbud. Da tilbuddet betyder at vi binder os 60 måneder til Yousee skal forslaget vedtages på afdelingsmødet. Mette udarbejder forslag og sender til bestyrelsen til gennemlæsning og herefter sender Steen det til VIBO.*

4. Garagekontrakt

*Der er enighed om at bibeholde den nuværende kontrakt trods ønske om mindre justeringer. Dermed skal kontrakten ikke behandles på afdelingsmødet.*

5. Indeklimakort

*Er bestilt og på vej.*

6. Vaskeriregler

*Det er drøftet om der skal tilføjes at chancemaskinen indtræder som reserve hvis maskine 1,2 eller 3 er i stykker. Der er uenighed og beslutningen udskydes til næste møde i september.*

7. Ophængning af seddel vedr. referater

*Der er enighed om at Per ophænger seddel i vaskerierne samt ved miljøhuset om at man kan finde referater og dagsordener fra afdelingsbestyrelsesmøderne på hjemmesiden ELLER får dem udleveret af Per ved at henvende sig i kontortiden.*

8. Fjernvarmerør

*Drøftes 28.8.2019 samtidig med at p-pladsprojekt gennemgås.*

9. Bom-projekt

*Steen udarbejder forslag til afdelingsmødet.*

10. Parkering af fremmed arbejdsbil på parkeringsbilen

*Der er observeret fast parkering af arbejdsbil på p-pladsen. Der er ingen beboere der arbejder i eller ejer virksomheden. Desværre har vi ikke mulighed for juridisk at forbyde bilen at holde der men Lene vil undersøge alternative muligheder for at få bilen væk så den ikke optager en plads.*

11. Gennemgang af husorden

*Husorden er tilrettet i fællesskab. Det drejer sig alene om ændring i forældede ord og begreber og dermed skal opdateringen ikke til afstemning på afdelingsmødet. Steen sender rettelserne til VIBO.*

12. Gennemgang af vedtægter

*Bestyrelsen har ingen ændringsforslag til vedtægterne.*

13. Evt.

1. *Næste møde: 28.8.2019 kl 15 – møde med ingeniør mhp. gennemgang af p-pladsprojekt og fjernvarmerør.*
2. *Lene er forhindret i at deltage i mødet 28.82019.*
3. *Ove kommer ikke til bestyrelsesmødet i september*